เเฟนของผมเดือนนี้เมนมา2รอบเเร้ว รอบเเรกมาวันที่7-14/6/61 เเต่พอผ่านมาอีกเเค่อาทิตเดียว เเฟนผมมีเลือดไหลออกมา เเต่พอสายมาก้เปนคราบน้ำตาล วันต่อมาก้เปนเหมือนเมนปกติ ผมอยากทราบว่ามันปกติไหมคับ
สวัสดีคะ่ สำหรับรอบเดือนตามปกติคือ มาทุก 24-38 วัน โดยที่จำนวนวัน ปริมาณเลือดประจำเดือน ควรมีลักษณะที่เหมือนเดิมตลอดค่ะ ดังนั้นการที่มีลักษณะที่ไม่เหมือนเดิม เช่น มาเร็วขึ้น หรือช้าลง หรือปริมาณเลือดไม่เท่าเดิม สีหรือกลิ่นเปลี่ยนไป หรือเป็นเลือดเก่าๆ อาจเป็นเลือดที่ออกผิดปกติ ที่ไม่ใช่ประจำเดือนค่ะสำหรับผู้หญิงที่อายุน้อย อาจมีได้บ้างที่รอบเดือน ห่างออกจากปกติ ทั้งนี้ถ้าก่อนหน้านี้รอบประจำเดือนมาตรงรอบตลอด เเล้วมีการห่างออก น่าจะมีความผิดปกติเกิดขึ้น แต่ถ้าปกติประจำเดือนมาไม่ตรงรอบอยู่แล้ว อาจต้องหาสาเหตุเช่นกันค่ะถ้ามีเพศสัมพันธ์ที่มีความเสี่ยงต่อการตั้งครรภ์ เเนะนำให้ตรวจปัสสาวะเพื่อยืนยันการตั้งครรภ์ก่อนค่ะ เนื่องจากอาจเป็นเลือดที่ออกจากภาวะเเทรกซ้อนของการตั้งครรภ์ได้ ถ้าพบว่ามีการตั้งครรภ์เเนะนำให้มาพบสูตินรีเเพทย์เพื่อหาสาเหตุค่ะ เนื่องจากอาจเป็นภาวะเเท้ง หรือท้องนอกมดลูกได้หรือถ้ามีการใช้ยาคุมกำเนิด หรือฮอร์โมนอื่นๆ ก็เป็นอีกสาเหตุที่ทำให้เลือดออกได้ค่ะ เเต่ถ้าไม่ได้มีเพศสัมพันธ์ (ที่มีความเสี่ยงต่อการตั้งครรภ์) หรือ ไม่ได้ใช้ยาฮอร์โมน หรือ ยาคุมกำเนิด สาเหตุส่วนมากอาจเกิดจาก การติดเชื้อที่ปากมดลูก การตกไข่ที่ไม่ตรงตามรอบในบางรอบเดือน หรือ การติดเชื้ออุ้งเชิงกราน การมีก้อนที่มดลูก รวมไปถึงประจำเดือนในแต่ละรอบสัมพันธ์กับระบบฮอร์โมนภายนร่างกาย ซึ่งสามารถแปรปรวนได้ในบ้างครั้ง นอกเหนือจากสาเหตุข้างต้น ยังสามารถเกิดได้จากการที่มีภาวะเครียด ออกกำลังกายหักโหม น้ำหนักตัวเพิ่มมากขึ้น พักผ่อนไม่เพียงพอ ดังนั้น ถ้าเป็นไปได้มาตรวจเพิ่มเติมกับสูตินรีเเพทย์ จะได้รายละเอียดเพิ่มเติม เเละสามารถวินิจฉัยได้ถูกต้องมากขึ้นค่ะ